
Poslovni broj: Pp Ikp-319/2026




 R E P U B L I K A  H R V A T S K A

 R J E Š E N J E

Općinski sud u Velikoj Gorici, Prekršajni odjel, po sucu Damiru Tepešu, uz sudjelovanje zapisničarke Martine Krulc, u postupku izvršenja prekršajnopravne sankcije izrečene osuđenici Valeriji Maršić, zbog prekršaja iz čl. 53. st. 4. Zakona o sigurnosti prometa na cestama, 31. kolovoza 2026.,
 
r i j e š i o    j e
 
Na temelju čl. 34. st. 7. Prekršajnog zakona ("Narodne novine" broj 107/07, 39/13, 157/13, 110/15, 70/17, 118/18, 114/22) obustavlja se postupak izvršenja rada za opće dobro za osuđenicu Valeriju Maršić, OIB: 59466190240, rođenu 13. siječnja 1972., s prebivalištem u Vukovini, Stara cesta 55b.
  
Obrazloženje
 
Odlukom o prekršaju MUP, Policijske uprave zagrebačke, II postaje prometne policije Zagreb, KLASA: 211-07/22-4/66111, URBROJ: 511-19-45-22-1 od 7. listopada 2022., koja je postala pravomoćna 20. veljače 2024., osuđenici Valeriji Maršić izrečena je novčana kazna u iznosu 398,17 eura (tristodevedesetosam eura i sedamnaest centi).

Osuđenica u roku određenom u odluci o prekršaju nije platila novčanu kaznu, niti je naplaćena prisilno. Sud je zamijenio neplaćenu novčanu kaznu rješenjem pod poslovnim brojem Pp Ikp-319/2026 od 15. travnja 2026., radom za opće dobro u trajanju od 20 (dvadeset) sati, odnosno kaznom zatvora u trajanju od 10 (deset) dana. 

Odredbom čl. 34. st. 7. Prekršajnog zakona propisano je da ukoliko osuđenik plati novčanu kaznu nakon pravomoćnosti rješenja o zamjeni za rad za opće dobro odnosno supletorni zatvor, postupak će se obustaviti.






Osuđenica je 18. kolovoza 2026. platila novčanu kaznu u cijelosti pa je slijedom navedenog odlučeno kao u izreci ovog rješenja.
 

Velika Gorica, 31. kolovoza 2026.


	 Zapisničarka
	 
	 Sudac

	 Martina Krulc, v.r.
	 
	Damir Tepeš, v.r.


 

Uputa o pravnom lijeku:
Protiv ovog rješenja dopuštena je žalba u roku od 3 (tri) dana od dana dostave. Žalba se podnosi Općinskom sudu u Velikoj Gorici, Prekršajni odjel, Trg kralja Tomislava 36, Velika Gorica, u dva primjerka, a o žalbi odlučuje Visoki prekršajni sud Republike Hrvatske.


Za točnost otpravka – ovlašteni službenik
Martina Krulc 

